Publication: Magyar Közlöny
Issue: MK-2007-169 (Year: 2007, Number: 169)
Era: 2004-2010
Section: 
Paragraph Index: 157

2. bekezdésére, valamint a témában folytatott informális megbeszélésekre, a Magyar Fél újra megvizsgálta az Amerikai Egyesült Államok budapesti ingatlanainak helyzetét. Tekintettel a Magyar Fél azon jól ismert szándékára, hogy a magyar nép visszanyerje egyebek mellett a történelmi jelentõségû Táncsics börtön látogatásának, használatának jogát, melynek jogi helyzetét a fent említett Megállapodás rendezi, a Magyar Félnek van szerencséje az alábbi javaslatot tenni: Figyelembe véve a tisztességes csere elvét, a Magyar Fél kész átruházni az V. kerület, Szabadság tér 10. és V. kerület, Szabadság tér 11. szám alatti ingatlanok tulajdonjogát az Amerikai Egyesült Államokra. Ezek az épületek, figyelembe véve elhelyezkedésüket, különös tekintettel a biztonsági szempontokra és megközelíthetõségükre, az Amerikai Fél igényeinek megfelelõ megoldást jelenthetnének. Ezen túlmenõen, az Amerikai Fél jelenlegi, V. kerület, Szabadság tér 12. szám alatti nagykövetségi épületével együtt egy egységes nagykövetségi komplexum kialakítását tennék lehetõvé. A Magyar Fél véleménye szerint a javasolt ingatlancsere az Amerikai Fél számára elõnyös megoldás lenne az alábbi okok miatt: – A két további ingatlan tulajdonjogának megszerzésével egy egyesített nagykövetségi komplexum jönne létre, amely alkalmas lenne a teljes nagykövetségi személyzet elhelyezésére, továbbá lehetõséget biztosítana lakóhelyiségek kialakítására. – Az új nagykövetségi épületkomplexum a 2001. szeptember 11. óta bevezetett biztonsági követelményeknek megfelelõen lenne kialakítható. (A fent említett ingatlanok közvetlenül a Magyar Nemzeti Bank és a Kincstári Vagyoni Igazgatóság központi, a magyar kormány által kiemelten védett épületei mellett fekszenek. Ezen túlmenõen, a Szabadság tér 10. és a Magyar Nemzeti Bank közötti utca a forgalom elõl le van zárva.) – Az ingatlanok megfelelõ mûszaki állapotban történõ átadása érdekében a Magyar Fél vállalja, hogy haladéktalanul megkezdi a szükséges felújítási munkálatokat az Amerikai Fél igényeinek megfelelõen. A Magyar Fél fedezi a felújítás költségeit és megszerzi a szükséges hatósági engedélyeket. A Magyar Fél ezúton kéri az Amerikai Felet a fenti javaslat megfontolására és az azzal kapcsolatos álláspontjának kifejtésére. Ez lehetõvé tenné a szükséges felújítási munkálatok mielõbbi megkezdését, és az épületek megfelelõ mûszaki állapotban történõ átadását. Az Amerikai Fél mielõbbi válasza lehetõvé tenné a Magyar Fél számára a szükséges pénzügyi források mielõbbi elkülönítését, a szükséges hatósági engedélyek beszerzését és a felújítás késedelem nélküli megkezdését. Így meghatározható lenne az új nagykövetségi komplexum átadásának napja, s az Amerikai Fél annak ismeretében dönthet a fennálló ingatlanbérleti szerzõdéseinek meghosszabbításával kapcsolatos kérdésekrõl. A Magyar Fél ezzel egyidejûleg javasolja, hogy az ingatlancserére vonatkozó megállapodás létrehozására nemzetközi szerzõdésben kerüljön sor, s ennek érdekében a felek mielõbb kezdjenek kétoldalú tárgyalásokat. A tárgyalások mielõbbi beindítása érdekében a Magyar Fél kész a nemzetközi megállapodás tervezetének elkészítésére, és kifejezi e jogi eszköz aláírására vonatkozó szándékát. A Magyar Fél tájékoztatja az Amerikai Felet, hogy a felajánlott ingatlanok alapterülete és értéke jelentõsen meghaladja annak, a Táncsics börtönt is magában foglaló ingatlannak a területét és értékét, amelyet a Magyar Fél szeretne visszakapni. A tisztességes csere elvét figyelembe véve, a Magyar Fél arra kéri az Amerikai Felet, hogy jelöljön meg olyan, a tulajdonában lévõ, diplomáciai vagy egyéb hivatalos célokat szolgáló ingatlanokat, melyek további részei lehetnek az ingatlancsere-megállapodásnak. A Magyar Fél tisztelettel kéri az Amerikai Felet, hogy lehetõség szerint 2006. március 15-ig erõsítse meg, hogy kész-e a magyar javaslat elfogadására és a két fél közötti tárgyalások megkezdésére. „I” Függelék Budapesti Amerikai Nagykövetség Közterület Használati Megállapodás A jelen közterület-használati megállapodás, mely közterület egy megmászásra alkalmatlan biztonsági kerítés (anti-climb fence) által határolt biztonsági övezetet is magában foglal (a továbbiakban: „Megállapodás”), egyrészrõl a Belváros-Lipótváros Önkormányzata (a továbbiakban: az „Önkormányzat”), képviseletében eljár Rogán Antal polgármester, másrészrõl az Amerikai Egyesült Államok Kormánya (az „Amerikai Kormány”) képviseletében eljáró budapesti Amerikai Nagykövetség (a továbbiakban: „Amerikai Nagykövetség”), képviseletében eljár April H. Foley nagykövet, között a többször módosított 27/1995. (XI. 13.) Korm. rendelet alapján jött létre. Szerzõdõ felek a jelen Megállapodás során ugyancsak tekintettel vannak a diplomáciai kapcsolatokról szóló 1961. évi Bécsi Egyezményre, különösen annak 22. cikkelyére, amely az Amerikai Nagykövetség létesítményeinek védelmére vonatkozik. A Magyar Köztársaság ezzel kapcsolatos kötelezettségeire tekintettel, Szerzõdõ felek úgy állapodtak meg, hogy 2007/169. szám a jelen Megállapodás tartalmáról és annak megkötésérõl a Külügyminisztériumot tájékoztatják. Szerzõdõ felek rendezni kívánják az Amerikai Nagykövetségi épülettömb elõtt és mellett található, a jelen Megállapodás aláírásakor Perczel Mór utca, Szabadság tér és Kiss Ernõ utca néven ismert közterületek, valamint az Amerikai Nagykövetség elõtti park terület (a továbbiakban: „Közterület”) használatát. Ezen Közterület részét képezi a jelen Megállapodás tárgyát képezõ, és az annak „A” jelû Mellékletében részletezett megmászásra alkalmatlan biztonsági kerítés mögött kialakítandó biztonsági övezet (a továbbiakban: „Biztonsági Övezet”). Egyrészt az Önkormányzat hozzá kíván járulni az Amerikai Nagykövetség zavartalan mûködéséhez és biztonságához a saját hatáskörének, illetve a diplomáciai kapcsolatokról szóló 1961. évi Bécsi Egyezményben a diplomáciai képviseletek magyarországi jogállásáról szóló rendelkezéseknek megfelelõen. Másrészrõl az Amerikai Kormány vállalja, hogy a jelen Megállapodásban biztosított jogokat jóhiszemûen és a köz érdekével összhangban gyakorolja. Az Amerikai Kormány ugyancsak vállalja, hogy a jelen Megállapodásban vállalt kötelezettségeket teljesíti. Amennyiben az Amerikai Nagykövetség véglegesen más helyre költözik, úgy az Amerikai Kormány jogosult a jelen Megállapodást egy (1) hónapos felmondással írásban megszüntetni. A felmondási idõ lejártát követõen minden a jelen Megállapodásban foglalt rendelkezés hatályát veszti és Szerzõdõ felek csak a felmondási idõt megelõzõen történt szerzõdésszegés miatt kezdeményezhetnek egymás ellen eljárást.

Source: https://magyarkozlony.hu/hivatalos-lapok/d2c1b827b0d73688b9fefa243f7b2ffb9ae86910/dokumentumok/eef9cb722f1463a35ca8b5e32ecb1f37f2ea5112/letoltes